cyanic-selkie/wikianc huggingface dataset:
Paralangrenn
Paralangrenn er én av to grener innen nordiske grener under Paralympiske vinterleker, den andre er paraskiskyting. Internasjonalt organiseres paralangrenn av Den internasjonale paralympiske komité, og i Norge er sporten underlagt Norges Skiforbund.
Konkurranseklasser
Det konkurreres i tre klasser:
Martin Agricola
Martin Agricola (1486–1556) var en tysk musikkteoretiker, musikkpedagog og komponist fra renessansen.
Liv og virke
I 1519 slo Agricola seg ned i Magdeburg som musikklærer. Reformasjonen ble kort etter gjennomført i byen, og Agricola sluttet seg til. Med innføringen av den nye bekjennelsen ble byens ulike musikkskoler slått sammen til én, og Agricola ble i 1525 ansatt som skolens kantor. Ved siden av lærergjerningen bestrebet Agricola seg framfor alt på å gi den nye protestantiske bevegelsen en egen kirkemusikk. I 1528 publiserte han Ein kurz deudsche Musica, en populær innføring i musikkundervisning, og i 1529 en viktig avhandling om tidens musikkinstrumenter: Musica instrumentalis deudsch.
Agricola ga verdifulle bidrag til utviklingen av musikknotasjon, for eksempel skalaen, notenøklene og taktslag.
Agricola var den første som tonesatte Martin Luthers koral Ein feste Burg med fire stemmer.
Magdeburg by har kalt opp gaten Martin-Agricola-Straße etter ham.
Ceratohister
Ceratohister er en slekt av biller som tilhører familiegruppen stumpbiller (Histeridae).
Levevis
Denne grupen er såkalte inkviliner, som lever i reirene til sosiale insekter, som oftest maur. På grunn av det skjulte leveviset er det ikke så mye man vet om dem, de fleste artene blir sjelden funnet.
Utbredelse
De fleste kjente artene lever i Australia, men gruppen er utbredt fra Vietnam i vest til Vanuatu i øst.
Dee Rowe
Donald «Dee» Rowe (født 22. desember 1929 i Worcester i Massachusetts i USA, død 10. januar 2021 i Storrs i Connecticut) var en amerikansk college basketball-trener.
Han var trener for UConn Huskies' mannslag. Han var sportsdirektør og hovedtrener både for mannslagene i basketball og baseball ved University of Connecticut i 13 år, fra 1955 til 1969.
Rowe døde 10. januar 2021 av covid-19 i Storrs i Connecticut i en alder av 91 år.
MF «Bjørn-West»
MF «Bjørn-West» er en bilferge som ble bygd for den Kongelige Norske Marinen som 2. klasse kanonbåt i 1887. Hun har hatt flere eiere og er i 2012 eid av Opsangervågen Veteranbåtlag.
Dag Herbjørnsrud
Dag Herbjørnsrud (født 11. januar 1971) er en norsk idéhistoriker, sakprosaforfatter og intitiativager til Senter for global og komparativ idéhistorie (SGOKI). I boken Globalkunnskap (2016) og fagartikkelen "Beyond decolonizing: global intellectual history and reconstruction of a comparative method" (2019) har han tatt til orde for globalfilosofi, avkolonisering av akademia og argumentert for en ikke-nasjonalistisk metode for humaniora. Herbjørnsrud har fra 2018 forelest internasjonalt, blant annet på University of Cambridge, og i desember 2021 innledet han den nye avkoloniseringsserien "Decolonizing Knowledge" på Howard University i USA, der han også deltok i samtale med nobelpriskandidat Ngugi wa Thiong'o. Han var tidligere ansatt i Aftenposten (1995-2005) og var ansvarlig redaktør og administrerende direktør (2005–2006 og 2010–2015) i Ny Tid, samt tidligere hovedeier i Ny Tid & Orientering AS (2013–2015). Fra 2019 har han vært spaltist for blant annet Utrop.
Bakgrunn og virke
Herbjørnsrud har sammen med Stian Bromark utgitt sakprosabøkene Blanke løgner, skitne sannheter (Tiden 2002, Cappelen-pocket 2005), Bragepris-nominerte Frykten for Amerika (Tiden 2003, Cappelen-pocket 2005) og Norge – et lite stykke verdenshistorie (Cappelen, 2005, pocket 2008). Han frontet debatten rundt kapitlet om rasisme i Store norske leksikon etter avsløringer i Blanke løgner, skitne sannheter, noe som medførte at leksikonet skiftet ut artikkelforfatter og skrev en ny rasismedefinisjon. I desember 2018 startet Herbjørnsrud en ny debatt om Store norske leksikons rasismeartikkel, med en lengre gjennomgang i en artikkel for Antirasistisk Senter. Etter en omfattende debatt ble den etter to uker, 20. desember, omskrevet igjen.
Herbjørnsrud var fra juli 2005 til mars 2006 ansvarlig redaktør i ukeavisa Ny Tid, og han ledet prosessen fram mot Damm-oppkjøp og omlegging til Norges første nyhetsmagasin 27. januar 2006, før Martine Aurdal tok over. Etter at Magne Lerø overtok redaktørjobben etter Martine Aurdal 1. februar 2008, fortsatte Herbjørnsrud i stillingen som redaktør underlagt Lerø. Etter et eierskifte i 2010 kom Herbjørnsrud tilbake som ansvarlig redaktør. I 2013 protesterte han mot inngrep fra eierne på det redaksjonelle innholdet, samtidig som han begjærte selskapet konkurs. Konflikten endte med forlik, før Herbjørnsrud overtok aksjene og rollen som adm. dir. i Ny Tid & Orientering AS fra november 2013. Ved årsskiftet 2014/2015 utlyste han egen stilling og aksjepost, for så å overlate redaktøransvaret til Truls Lie fra februar 2015.
Herbjørnsrud samarbeidet som Ny Tid-redaktør med skaperne av tv-serien Okkupert, der Ny Tids «redaktør Dag» ble spilt av Øystein Røger. I Ny Tid var han ansvarlig for den ukentlige "Uten grenser"-spalten, der flere av verdens ledende, kvinnelige opposisjonelle fikk komme fritt til orde. Blant de eksklusive spaltistene var Anna Politkovskaya (Russland), Nawal El-Saadawi (Egypt), Martha Roque (Cuba), Parvin Ardalan (Iran), Tsering Woeser (Tibet), Elena Milashina (Russland) og Irshad Manji (Canada).
Herbjørnsrud var fast ansatt som journalist, reportasjeleder og kommentator i Aftenposten i årene 1995–2005. I 2004–2005 virket han også som utenrikspolitisk gjestekommentator for Al-Jazeeras engelske nettsider. Han er tidligere kritiker i Morgenbladet (1993–1995), der han i den redaktør av informasjonsbladet ved Senter for høyere studier og frilansskribent for Information i Danmark (1993–1994), der han intervjuet Hans Magnus Enzensberger, Nadine Gordimer og Jan Kjærstad. Han har også vært medredaktør av studentidsskriftene Antropress og Zoon Politikon på Universitetet i Oslo. Herbjørnsrud er utdannet idéhistoriker (cand. philol.) ved Universitetet i Oslo på en hovedoppgave (2002) om Robert Nozicks senere filosofi og utdannet journalist fra Høgskolen i Oslo. Han er sønn av forfatteren Hans Herbjørnsrud og historikeren Anna Tranberg, førsteamanuensis ved Høgskolen i Telemark.
Herbjørnsruds fagartikkel "Beyond decolonizing" (2019) er blitt den mest leste artikkelen i tidsskriftet Global Intellectual History noensinne, og den er blitt blant Altmetrics topp 5 prosent i "attention score" (av over 17 millioner fagartikler). I 2021 ble "Beyond decolonizing" og dens utkast til globalkomparativ metode viet omtale i tidsskriftet The Review of Higher Education (Johns Hopkins University Press). Artikkelen ble for studieåret 2020/21 pensum for eksempel på kurset for postkoloniale studier ved Universitetet i Torino (Italia), og den ble satt opp til drøfting i lesegruppen for global idéhistorie ved the European University Institute (Firenze). Etter 2017 har Herbjørnsrud skrevet internasjonalt blant annet for idémagasinet Aeon og for USAs filosofiforening (the American Philosophical Association), som om den etiopiske 1600-tallsfilosofen Zera Yacob og den Ghana-fødte filosofen Anton Wilhelm Amo (f. ca 1703): Artikkelen "The African Enlightenment" ble oversatt og publisert i eksempelvis Brasils største avis, Folha de S. Paulo, i Italias ledende ukemagasin, Internazionale, og i franske Books. På engelsk har han også publisert egne artikler om kvinnelige filosofer fra det Globale Sør, nye perspektiver på Slaget ved Wien og betydningen for terroren 22. juli 2011, samt om ny forskning på filosofien fra henholdsvis det antikke Egypt og Mesoamerika (Nahua og Maya). I fagteksten "The untold history of India's vital atheist philosophy" (APA, 2020) har Herbjørnsrud en gjennomgang av den indiske, ateistiske filosofien Carvaka/Lokayata, mens del II tar for seg denne sekulære tankegangens påvirkning på Europa fra slutten av 1500-tallet.
Aries Merritt
Karriere som junior
Merritt gikk ved University of Tennessee, og vant NCCA-mesterskapet i 2006, på 110 meter hekk. Da løp han på 13,21, og slo med det Greg Fosters forrige stevnerekord fra 1978. Han ble utnevnt til «NCAA All-American» syv ganger, og satte til sammen 14 skolerekorder, mesterskapsrekorder og banerekorder. I 2005, mens han gikk på University of Tennessee ble han tildelt både «Ed Murphey Award» og «Most Valuable Track Athlete Award».
Han vant gull på 110 meter hekk ved junior-VM i friidrett 2004 i Grosseto i Italia, foran Dayron Robles og Kevin Craddock.
Karriere som senior
Ved IAAF World Athletics Final 2008 kom han på fjerdeplass, og ved VM i friidrett 2009 greide han ikke å kvalifisere seg til semifinalen.
I 2011 nådde han finalen på 110 meter hekk ved VM i friidrett i Daegu. Han vant sitt innledningsheat med tiden 13,36, og kom på tredjeplass i sitt semifinaleheat. I finalen greide han bare 13,67, og endte på femteplass. Landsmannen Jason Richardson vant gull i denne øvelsen.
Ved VM i friidrett innendørs 2012 vant han gull på 60 meter hekk. Han løp på 7,44.
VM i friidrett 2013 – 5 000 meter menn
Øvelsen 5 000 meter menn ved VM i friidrett 2013 ble avholdt på Luzjniki stadion den 13. og 16. august.
Sindre Buraas representerte Norge i øvelsen og kom på 13.-plass i finalen.
Medvedemolpus
Medvedemolpus er en slekt av biller som tilhører familiegruppen bladbiller (Chrysomelidae).
VM i friidrett 2013 – 5 000 meter menn
Forsøksheat
Kvalifikasjon: De første fem i hvert heat (Q) og de fem raskeste ellers (q) gikk videre til finalen.
Medvedemolpus
Utseende
Middelsstore (4,5 - 7,5 millimeter), brede og hvelvede, blanke, gulaktige bladbiller. Pronotum er rundet, mye smalere enn dekkvingene. Dekkvingene har fine punktrader og gjerne svarte flekker. Beina er forholdsvis slanke, lårene uten tenner.
VM i friidrett 2013 – 5 000 meter menn
Finale
Finalen ble avholdt kl 20.45.
Medvedemolpus
Levevis
Både larvene og de voksne (imago) er planteetere.
Utbredelse
Slekten er endmisk for Filippinene.
Johannes Poulsen
Johannes Poulsen (født 17. november 1881, død 14. oktober 1938 i København) var en dansk skuespiller og sceneinstruktør.
Alicia Brown
Alicia Brown (født 21. januar 1990) er en canadisk friidrettsutøver som konkurrerer i sprintløp.
Johannes Poulsen
Han debuterte sammen med sin bror på Dagmarteatret i 1901 og ble der inntil 1909. Deretter ble han engasjert av det Det kongelige Teater, hvor han ble til sin død, kun avbrutt av gjesteopptredener i Norge og andre europeiske land. Han var dessuten sceneinstruktør på Det kongelige Teater fra 1917.
Alicia Brown
Hun representerte Canada under Sommer-OL 2016 i Rio de Janeiro, der hun ble utslått i forsøksheatet på 400 meter.
Johannes Poulsen
Han filmdebuterte i 1910 også sammen med sin bror hos Regia Kunstfilm og medvirket i fire stumfilmer der og etterfølgende tre stumfilmer hos Nordisk Film. Og igjen i 1938 en enkelt lydfilm.
Alicia Brown
Hun deltok på Canadas lag som kom på 4. plass på 4 × 400 meter under Sommer-OL 2020 i Tokyo.
Johannes Poulsen
Johannes Poulsen var sønn av skuespiller og sceneinstruktør Emil Poulsen (1842–1911) og Anna Augusta Dorthea Winzentine Margrethe Næser og lillebror til skuespilleren Adam Poulsen. Han var gift tre ganger. Første gang – kortvarig – i 1908 med norske Ingeborg Maria Hauge. Annen gang i 1917 med Sylvia Mizpah Pio (1878–1932). Og tredje gang i 1924 med solodanserinnen og skuespillerinnen Ulla Poulsen Skou. Han døde den 14. oktober 1938 og ligger begravd i klittene ved Tranestederne, Hulsig, Skagen.
Yanling (Xuchang)
Yanling (kinesisk: 鄢陵县; pinyin: Yānlíng Xiàn) er et fylke i provinsen Henan i Folkerepublikken Kina. Det ligger under byprefekturet Xuchang.
Cecilie Blydt Heuch
Cecilie Blydt Heuch (født i 1965 i Sandvika i Bærum) er en del av Telenor Norge sin konsernledelse som EVP, Chief Corporate Affairs Office.
Yanling (Xuchang)
Fylket hadde 608,841 innbyggere i 1999.
Cecilie Blydt Heuch
Heuch har mer enn 25 års forretningserfaring i internasjonal sammenheng og kommer fra stillingen som Chief HR Officer fra DNV GL, en stilling hun hadde i 11 år. Hennes tidligere arbeidserfaring inkluderer også lederstillinger i Norsk Hydro i Norge og Hydro Agri (i dag Yara) i Italia.
Yanling (Xuchang)
Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Kinas riksvei 311 løper gjennom området. Den begynner i Xuzhou, løper gjennom provinsen Anhui og videre inn i Henan der den ender opp i fylket Xixia.
Cecilie Blydt Heuch
Utdanning
Heuch ble uteksaminert fra Instituts d'études politiques de Paris. Hun har en Master of Science in International Relations fra London School of Economics og et diplom fra Business Studies fra Henley Management College.
Studinekoret Sirenene
Studinekoret Sirenene er det offisielle studinekoret ved Universitetet i Bergen. Koret består av mellom 25 og 32 studiner rekruttert i hovedsak fra universitetet. Espen Rotevatn var korets dirigent i perioden 2007–2011, høsten 2011–2014 ble det dirigert av Christine Wilhelmsen, som selv er et tidligere medlem av Sirenene. Fra høsten 2014 til høsten 2017 var tidligere medlem Amalie Skarsgaard dirigent. Høsten 2017 overtok Hilde Udjus Frorud, som la opp etter vårsemesteret 2022, og høsten samme år tok Trygve Fjeldheim Hovelsen over som dirigent.
Etymologi
Navnet «Sirenene» stammer fra Homers Odysseen, der sirenene er navnet på sjønymfer, ifølge tradisjonen fugler med kvinnehoder, som synger så nydelig at alle sjømenn som hører sangen blir trollbundet og hopper overbord og ut i fortapelsen. Den fagre gudinne Kirke byr Odyssevs «vokte seg vel for toner som klinger deilig fra blomsterkledd eng».
Musikalsk uttrykk
Sirenene har et variert repertoar som strekker seg fra jazz via populærmusikk og folkemusikk til klassisk og innslag av samtidsmusikk. Koret produserer jevnlig sitt eget stoff gjennom å arrangere sanger og skrive egne tekster.
Historie
Studinekoret Sirenene ble stiftet 28. april 1997 av kvinnelige studenter som jobbet på Det Akademiske Kvarter, studentkulturhuset i Bergen. Koret vokste raskt og fikk status som det offisielle studinekoret ved universitetet. Våren 2007 spilte Sirenene inn CD-en «Kor' e alle Gentlemen?».
Sirenene har opp gjennom årene vunnet flere priser i landsomfattende konkurranser. I 2006 vant koret damekorklassen i Syng For Oss, og i 2010 Grand Prix-finalen og publikumsprisen i samme konkurranse, samt 2.-plass i klassene «damekor» og «klasse for scenisk uttrykk». Det første norgesmesterskapet for kor ble arrangert høsten 2012 ved Norges musikkhøgskole i Oslo. Her deltok Sirenene i klassene «Like stemmer A» og «Rytmisk», og fikk henholdsvis andre- og førsteplass i disse klassene. I tillegg vant koret Grand Prix-finalen, og dermed hele norgesmesterskapet. 17.-18. juni 2016 deltok Sirenene i den nasjonale sangkonkurransen Syng For Oss i Grieghallen, i både damekor og åpen klasse, og fikk 4.-plass i damkor og 3.-plass i åpen klasse.
Billy Mitchell
William «Billy» Mitchell (født 29. desember 1879, død 19. februar 1936) var en amerikansk general og luftmaktsteoretiker.
Mitchell tjenestegjorde i Frankrike under første verdenskrig og var ved krigens slutt leder for samtlige amerikanske luftstridskrefter i landet. Etter krigen ble han nestkommanderende i hærens flyvåpengren Army Air Service, og ble forkjemper for en økt bruk av luftmakt da han mente at dette ville være viktig i fremtidige kriger. Han argumenterte blant annet for bombeflys egnethet til å senke krigsskip og organiserte en rekke bombeangrep mot stillestående skip for å demonstrere ideen.
Klaus Allofs
Klaus Allofs (født 5. desember 1956) er en tysk tidligere fotballspiller som spilte angrep for flere klubber, i hovedsak Fortuna Düsseldorf og 1. FC Köln. Han spilte også en rekke kamper for Tyskland. Han er per desember 2013 sportsdirektør i Wolfsburg.
Klubblag
Allofs spilte for hjembyen i Fortuna Düsseldorf fra 1975. Han begynte som offensiv midtbane før han ble angrepsspiller. I denne perioden var Allofs svært målfarlg, og ble toppscorer i Bundesliga i 1978-79-sesongen. Han spilte ofte med broren Thomas Allofs på topp, og laget med de to vant blant annet cupen to ganger på rad. I Cupvinnercupen for 1978-79 hjalp Allofs til med å få Fortuna Düsseldorf til finalen, med må i første runde og to mål i semifinalen, og utlikning til 1-1 i finalen etter åtte minutter. Kampen endte imidlertid med tap for Fortuna Düsseldorf mot FC Barcelona etter 3-4 til slutt.
I 1981 byttet Allofs lag til 1. FC Köln, der han fortsatte med sin sterke målscoringrate. i UEFA-cupen scoret han ni mål på ni kamper for Köln som for andre gang i Allofs karriere tapte finalen, denne gangen mot Real Madrid. Dette var i 1986, den nest siste sesongen for Allofs i Köln. Han og broren spilte deretter sammen for Olympique de Marseille før Klaus Allofs dro til Bordeaux i en sesong. Deretter ble det tre sesonger i Werder Bremen, der han endelig vant en finale i en europeisk cup da Werder Bremen slo AS Monaco 2-0. Allofs scoret også i kampen.
Landslag
Allofs spilte for mellom 1978 og 1986, og ble europamester i 1980.
Han debuterte på landslaget etter Vest-Tysklands relativt svake VM-innsats i 1978, i en privatlandskamp mot. Han markerte seg særlig på landslaget under EM i 1980, da han scoret tre ganger mot i en 3-2-seier i gruppespillet. De tre målene gjorde ham til EMs toppscorer. Han ble ikke valgt ut til VM i 1982, men var tilbake i EM i 1984. I VM i 1986 scoret Allofs utlikningsmålet i gruppespillet mot og vinnermålet mot. Han satte også straffen i straffesparkkonkurransen mot. Imidlertid tok Rudi Völler og Jürgen Klinsmann over foran, og Allofs trakk seg i 1988 tilbake fra landslaget.
Liste over flaggbærere for Kroatia under OL
Liste over flaggbærere for Kroatia under OL inneholder samtlige idrettsutøvere som har båret Kroatias flagg under åpningsseremoniene til sommer- og/eller vinter-OL.
Nawaf al-Ahmad al-Jaber al-Sabah
Nawaf al-Ahmad al-Jaber al-Sabah (født 25. juni 1937) er siden 30. september 2020 emir av Kuwait og øverstkommanderende for de kuwaitiske militære styrker. Han etterfulgte sin avdøde halvbror, sjeik Sabah al-Ahmad al-Jaber al-Sabah, etter å ha blitt utpekt til kronprins 7. februar 2006. Han er den 16. emir av Kuwait siden al-Sabah-familien tok makten i 1752.
Biografi
Sjeik Nawaf al-Ahmed al-Jaber al-Sabah ble født 25. juni 1937 som sønn av sjeik Ahmad al-Jaber al-Sabah, den tiende hersker i Kuwait (regjerte 1921–1950).
Sjeik Nawaf et blant de eldste medlemmene av den regjerende Sabah-familien og har deltatt i landets styre i forskjellige stillinger siden 1962. Han ble 21. februar 1962 utnevnt til guvernør i Hawalli og hadde denne stillingen til 19. mars 1978. Fra 1978 til 1988 var han innenriksminister, og etter det var han forsvarsminister. Etter Gulfkrigen (1990–1991) ble han arbeids- og sosialminister, en post han hadde til 1992.
16. oktober 1994 ble sjeik Nawaf utnevnt til sjef for nasjonalgarden, en stilling han hadde til 2003. Han overtok da igjen som innenriksminister før han 16. oktober samme år ble utnevnt til første visestatsminister.
Etter at sjeik Sabah al-Ahmad al-Jaber al-Sabah ble emir og Kuwaits hersker den 29. januar 2006 ble det den 7. februar 2006 utstedt en emir-ordre som utpekte sjeik Nawaf til kronprins. Dette var et brudd på tradisjonen i landets tronrekkefølge ettersom den tilsier at makten skal alternere mellom al-Jaber- og al-Salem-grenene av herskerfamilien.
Sjeik Sabah døde 29. september 2020 og sjeik Nawaf ble utpekt til ny emir av landets nasjonalforsamling.
Familie
Sjeik Nawaf er gift med Sharifa Sulaiman Al-Jasem Al-Ghanim og paret har fem barn.
Tove Kampestuen Heyerdahl
Tove Kampestuen Heyerdahl (født 12. september 1972 i Mosjøen) er en norsk skuespiller, dramatiker og sanger. Hun er utdannet ved Statens Teaterhøgskole (1995–1998) og Universitetet i Oslo.
Heyerdahl har vært engasjert ved Det norske teatret, deriblant i Skjærgårdsflørt, ved Teater Ibsen (Gjengangere) og Trøndelag Teater (Hamlet, Bør Børson, Spelemann på taket, Rent). Hun var også musikkansvarlig for Naken på Hålogaland Teater. Hun har videre spilt i filmene Framtiden kommer bakfra, Svarte sekunder, Elskede Poona og i serien Soria Moria.
I 2007 debuterte Heyerdahl som dramatiker med stykket Bladersken. Uroppføringen fant sted på Caféteatret på Grønland i Oslo, Heyerdahl spilte selv en av stykkets to roller. Sveinung Bjelland var hennes motspiller.
Hun opptrådte som vokalist og korist i NRK-programmet Rondo, som ble sendt fra 1993 til 1995.
Under artistnavnet Tove K har hun utgitt to soloplater. Den første platen ga hun ut i 2012, og dn andre platen ble lansert i 2016. Hun fremfører sanger som hun selv har komponert til egne tekster.
Hun var gjesteartist under Lillebjørn Nilsens sommerkonsert på Rockefeller i Oslo i juli 2017.
Akerogammarus
Akerogammarus er en type krepsdyr som på norsk er kjent som en type av «amfipoder» eller marflo. De er en slekt av bunnlevende (bentiske), småøyde havdyr som ser ut som små gjennomsiktige reker. De finnes mest på store dyp, i fjorder og i sedimenter nærmere land. Disse små dyrene spiser dyreplankton. Gruppen inneholder 3 arter.
De er hovedsakelig nordlige, men ingen arter av denne gruppen er funnet i farvannene rundt Norge.
Taksonomisk plassering
Taksonomien til krepsdyrene er under regelmessig revisjon, og det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og generelt bygger på WoRMS-databasen i detaljer på nivå lavere enn familie:
Canada under Vinter-OL 2010
Canada under Vinter-OL 2010. 206 sportsutøvere fra Canada deltok under Vinter-OL 2010 i Vancouver i Britisk Columbia i Canada 12. til 28. februar 2010.
Canada vant 14 gullmedaljer, og satte med det ny rekord i flest antall vunnede gullmedaljer for én nasjon i samme vinterleker. Canada hadde utøvere i samtlige grener og vant til sammen 26 medaljer fordelt på fjorten gull, syv sølv og fem bronsemedaljer.
Freestyle
Ski cross
Jonathan Siegel
Jonathan Siegel (født 4. juli 1998) er en tysk kombinertløper og skihopper, som har sølv i kombinert stafett for mixlag ved Vinter-OL for ungdom 2016 på Lillehammer som fremste internasjonale meritt.
Idrettskarriere
Siegel deltok ved Alpencup 2014/15, og fikk 12.-plass som beste enkeltplassering, ved rennet i Einsiedeln. I januar 2015 deltok han ved European Youth Olympic Festival, og Tyskland vant der laghopp i liten bakke. Han kom på 13.-plass individuelt i stor bakke, og Tyskland kom på 4.-plass i lagkonkurransen i stor bakke.
Han deltok ved Vinter-OL for ungdom 2016, der han fikk tre medaljer. I skihopp individuelt kom han på 3.-plass, bak slovenske Bor Pavlovčič og norske Marius Lindvik. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Tyskland sølv, der han deltok sammen med Agnes Reisch, Tim Kopp, Anna-Maria Dietze og Philipp Unger. I tillegg deltok han i lagkonkurransen i skihopp, der Tyskland kom på 2.-plass.
Stenomela
Stenomela er en slekt av biller som tilhører den artsrike familien bladbiller (Chrysomelidae).
Utseende
Middelsstore (ca. 10 millimeter), avlange og slanke, blanke, gulaktige eller brunrøde bladbiller. Oversiden er jevnt og kraftig punktert. Kroppsformen er ikke typisk for bladbiller, kan minne mer om smellere.
Levevis
Artene lever på planter i myrtefamilien.
Utbredelse
Slekten er utbredt i den Neotropiske økosonen (Peru og Chile).
Systematisk inndeling
Inndelingen følger.
Roanoke College
Historie
Lærestedet ble grunnlagt i 1842 for å forberede gutter på universitetsstudier. Grunnleggerne var de lutherske pastorene David F. Bittle og Christopher C. Baughmann. Det lå opprinnelig i Augusta County nær Staunton og het Virginia Institute. Fra 1845 het det Virginia Collegiate Institute.
I 1847 ble instituttet flyttet til Salem, som var i å ferd med å bli regionens kommersielle senter. Den 14. mars 1853 ble navnet Roanoke College, etter dalen Roanoke Valley. Pator Bittle var dets første president.
Elektroarbeidernes Fagforening
Elektroarbeidernes Fagforening, Hordaland Sogn og Fjordane ble stiftet 1. juli 1997. Stiftelsen innebar en samling av alle de organiserte elektromontørene i privat sektor i Hordaland og Sogn og Fjordane i en fagforening. Samlingen var et resultat av en naturlig samfunnsmessig utvikling med hensyn til organisasjon og arbeidsliv, og en forståelse mellom de to store fagforeningene i dette området, Elektromontørenes Forening i Bergen og Stord Elektrikarforening. Elektromontørenes Forening ble stiftet i Bergen i 1903, og tilsluttet Jern og Metallarbeiderforbundet. Foreningen var blant drivkreftene bak stiftingen av et eget elektrikerforbund i 1918. I 1931 ble foreningen i likhet med resten av fagbevegelsen i Bergen ekskludert fra LO. Fra 1934 var Elektromontørenes Forening tilsluttet Bygningsarbeiderforbundet fram til man i 1949 igjen tilsluttet seg Norsk Elektriker- og Kraftstasjonsforbund. Stord Elektrikarforening ble stiftet i 1953 i miljøet rundt skipsindustrien på Stord, og tilsluttet Norsk Elektriker- og Kraftstasjonsforbund. Foreningen ble etter hvert samlende for elektromontørene i hele Sunnhordland, og etablerte seg etter hvert med en fast ansatt ledelse, slik forholdene også var i Bergen. Sammen med resten av Norsk Elektriker- og Kraftstasjonsforbund fulgte Elektroarbeidernes Fagforening med over i det nystartede EL og IT Forbundet i 1998. Elektroarbeidernes Fagforening er i dag EL og IT Forbundets største fagforening med til sammen 2900 medlemmer både innenfor tradisjonell elektroinstallasjon, svakstrøm og ikke minst innenfor oljemiljøet og skipsinstallasjon.
Daming (Handan)
Daming (kinesisk: 大名县; pinyin: Dàmíng Xiàn) er et fylke i provinsen Hebei i Folkerepublikken Kina. Det ligger under byprefekturet Handan.
Fylket hadde 723,104 innbyggere i 1999.
Kulturminner
Damingfu gamleby (Daming fu gucheng, 大名府故城) og Wuliji-tavlen (Wuliji bei, 五礼记碑) ble i 2006 tilføyd på Folkerepublikken Kinas liste over kulturminner.
Administrative enheter
Storkommuner:
Kommuner:
Nils Johannisson
Nils Adolf Johannisson (født 27. oktober 1886 i Stockholm, død 24. desember 1973 i Stockholm) var en svensk skuespiller.
Johannisson debuterte på scenen ved teateret i 1907. Den første filmrollen kom i 1910 i Gustaf Lindens kortfilm Emigrant.
Feixiang
Feixiang (kinesisk: 肥乡县; pinyin: Féixiāng Xiàn) er et fylke i provinsen Hebei i Folkerepublikken Kina. Det ligger under byprefekturet Handan.
Topoľčany
Topoľčany er en småby ved elva Nitra i regionen Nitra i vestre Slovakia. Befolkningen var på 28 945 innbyggere i 2005. Byen er kjent for sin møbelindustri og for ølmerket Topvar.
En stor del av de slovakiske innvandrere til Norge (pr 2012) kommer fra Topoľčany.
John Wycliffe
John Wycliffe, også kjent som John Wyclif, (født i 1320-årene i Hipswell i Yorkshire i England, død 31. desember 1384 i Lutterworth i Leicestershire) var en engelsk reformator som i sterke ordelag kritiserte paven og oppfordret kirken til å oppgi sine eiendommer og verdslige makt.
Liv og virke
Han begynte tidlig å studere Bibelen, hvis ord og innhold ble viktig i hans kirkekritikk. I 1370 ble han professor i teologi ved Universitetet i Oxford, og det var i denne perioden han stod frem som reformator. Han fremmet etter hvert sine reformtanker både gjennom ord og handling.
Wycliffe hevdet at Gud har all makt og at det bare er den som oppfyller Guds lov som har rett til å styre. Hans lære gikk ut på at det er Bibelen som er kirkens høyeste autoritet; han forkastet pavedømmet og avviste helgendyrkelse, valfarter, avlat og sjelemesser. Kritikken gikk også utover sakramentene – verken konfirmasjonen eller den siste olje er ifølge Bibelen sakramenter.
Wycliffe fikk oversatt Bibelen til engelsk, slik at folk flest kunne lese den, skjønt han deltok ikke selv i oversettelsesarbeidet. Skriftene ble ikke oversatt fra grunnteksten, men fra den latinske bibelen Vulgata, som ble brukt av den katolske kirke. Som et annet tiltak sendte han ut predikanter, hvis oppgave var «Guds ord» – som i Matteus 10, hvor Jesus sendte ut apostlene.
Grunnet sitt avvikende syn ble Wycliffe av kirken dømt som kjetter og måtte et par år før han døde trekke seg fra professoratet ved Oxford, men han fikk beskyttelse både fra parlamentet og folket til å fortsette sitt arbeid livet ut.
Mange av hans predikanter ble forfulgt, og mange av dem ble henrettet ved brenning på bål.
Etter Wycliffes død ble forfølgelsene hardere, graven hans ble åpnet og hans ben ble brent og kastet på elven i 1427.
She (Handan)
She (kinesisk: 涉县; pinyin: Shè Xiàn) er et fylke i provinsen Hebei i Folkerepublikken Kina. Det ligger under byprefekturet Handan.
Fylket hadde 378,635 innbyggere i 1999.
Kulturminner
Wahuanggong (Guddinnen Nüwas palass) og steinfigurene (Wahuanggong ji shike, 娲皇宫及石刻), stedet fot hovedkvarteret til den 129. divisjon av åttende rutearmé (Balujun yi-er-jiu shi silingbu jiuzhi, 八路军一二九师司令部旧址) og Chengtangtempelets shanmen (Chengtang miao shanmen, 成汤庙山门) fra Jursjenerdynastiets tid er oppført på Folkerepublikken Kinas liste over kulturminner.
Jan Hagen
Jan Hagen (født 5. mars 1947 i Oslo, død 11. mai 2014 i Horten) var en norsk musiker, forfatter og politisk aktivist.
Senere sluttet Hagen seg til ml-bevegelsen, og var ble i 1975 medlem av AKP(m-l) og jobbet som bryggearbeider i Oslo. Han satt i streikeledelsen under den store bryggearbeiderstreiken i 1977. På begynnelsen av 1980-tallet arbeidet han som partisekretær på AKP/RVs kontor.
Jan Hagen deltok på den første Hortensfestivalen alene med kassegitar (1975), og den siste med bandet «Fønix» (1979) hvor han skrev og framførte egne tekster (Bob Marley spilte der i 1978). I 2006-2007 startet han bandet «Jan Hagen og bivirkningene» der musikken ble  bygget rundt hans tekster.
Han dro utenlands, og livnærte seg blant annet som gatemusikant rundt i Europa. En tid var han bosatt i Portugal (2001-2003).
Han markerte seg som forfatter. Han var medlem av Den norske forfatterforening fra 1992. Han ga ut bøkene : Den lykkelige eier av et kompass (1988), Blue Master (1990) og gjendiktningen I fiendens leir (1992). Han deltok også i en rekke antologier.
Carlota Ciganda
Carlota Ciganda (født 1. juni 1990) er en spansk profesjonell golfspiller på Ladies European Tour (LET) og LPGA-touren.
Som amatør vant Ciganda EM for amatører i 2004 og 2008, og det britiske amatørmesterskapet i 2007. Hun fikk flere invitasjoner til spill i profesjonelle turneringer, blant annet spilte hun i Tenerife Ladies Open som fjortenåring. Tre år senere ble hun, fortsatt som amatør, nummer tre i den samme turneringen.
I sin første fulle sesong på LET vant hun to turneringer og hadde ytterligere ti topp-ti-plasseringer. Dette førte henne til topps på tourens pengeliste, samtidig som hun ble årets nykommer. I tillegg ble hun kåret til årets spiller av sine kolleger på touren.
Under Sommer-OL 2020 i Tokyo som ble arrangert i 2021 ble hun nummer 29.
Vanuatus kvinnelandslag i fotball
Vanuatus kvinnelandslag i fotball representerer Ny-Caledonia i internasjonal fotball.
Vanuatu meldte seg på til Oseaniamesterskapet 2003, men trakk seg. I stedet debuterte Vanuatu i Sørstillehavslekene samme år, der de fikk en del akseptable resultater, inkludert knepne tap mot Tonga, Fiji og Guam, et 0-3 tap fot Tahiti, uavgjort mot (et sannsynligvis sterkt redusert Papua Ny-Guinea og en kalasseier mot det ikke FIFA-godkjente Kiribati.
Vanuatu trakk seg igjen fra Oseaniamesterskapet i 2007, og også fra Sørstillehavslekene i samme år. Først i Oseaniamesterskapet i 2010 dukket Vanuatu opp igjen. Det endte med tre tap for New Zealand (0-14), Tahiti (1-5) og Cookøyene (0-2).
Michelle Stephenson
Michelle Stephenson (født 3. januar 1977 Abingdon i Oxfordshire) er en britisk sanger og programleder. Hun har tidligere vært med i gruppen Spice Girls.
FK Čukarički
FK Čukarički (stiftet 4. juli 1926) er en serbisk fotballklubb fra Čukarica i Beograd.
Liste over flaggbærere for Kypros under OL
Liste over flaggbærere for Kypros under OL inneholder samtlige idrettsutøvere som har båret Kypross flagg under åpningsseremoniene til sommer- og/eller vinter-OL.
Erik Ulleberg
Erik Ulleberg (født 13. september 1950) er en norsk tidligere tennisspiller.
Han vant fem NM-gull i perioden 1975–1982.
Hyperemi
Funksjonell / aktiv hyperemi
Aktiv hyperemi er en naturlig reaksjon som finner sted når et organ forbruker mer oksygen og produserer mer avfallsstoffer enn vanlig (f.eks. ved muskelarbeid).
Reaktiv hyperemi
Hyperemien kommer som en følge av mangel på oksygentilførsel (iskemi). En årsak til manglende oksygentilførsel kan være tilstopping av et blodkar (blodpropp) eller kraftig vasokonstriksjon som ved Raynauds fenomen.
Reaktiv hyperemi kan være skadelig for vevet, da tilførselen av oksygen vil kunne føre til frigjøring av frie radikaler.
J.J. Watt
Justin James Watt (født 2. mars 1989) er en tidligere amerikansk fotball defensive end som spilte for Houston Texans og Arizona Cardinals i National Football League (NFL). Han ble draftet av Houston Texans som #11 i første runde av NFL Draft i 2011 og spilte college football ved Wisconsin.
Watt ble utpekt til AP NFL Defensive Player of the Year Award tre ganger i sine fem første sesonger. Selv om han i hovedsak spilte defensive end, spilte han i noen situasjoner som defensive tackle. Han spilte også en del på angrepssiden, og tok imot tre touchdownpasninger i 2014-sesongen. Samme år ble han den første spilleren i NFLs historie til å ha to sesonger med minst 20 sacks. Han holder Texans' lagrekorder for både sacks og fumbles forårsaket. I 2017 ble han utpekt til Sportsperson of the Year av Sports Illustrated.
Tidlig liv
Watt ble født 22. mars 1989 i Waukesha, Wisconsin til Connie og John Watt. Begge hans yngre brødre spiller også i NFL, begge for Pittsburgh Steelers – Derek Watt er fullback og T.J. Watt spiller linebacker. Watt spilte hockey fra han var fire år til han ble 13 og spilte for lag som reiste til Canada og Tyskland. Han sluttet å spille da de ukentlige kampene begynte å kollidere med hans timeplan, samt av økonomiske årsaker. Watt spilte også amerikansk fotball i sin barndom, og ble mer investert i idretten da han gikk i femte klasse.
Watt fulgte i sin fars fotspor og konkurrerte i kulestøt som senior, og ble utvalgt til All-States førstelag. Han vant delstatsmesterskapet i kulestøt under WIAA Division II Championships i 2007, og satte en ny skolerekord på.
Rekruttering
Watt ble rangert som en 2-stjerners rekrutt av Rivals.com og Scout.com, og var dermed ikke rangert som en av de beste tight ends eller defensive ends i landet. Etter å ha besøkt Central Michigan, Colorado og Minnesota valgte Watt å spille for Central Michigan under hovedtrener Butch Jones.
Central Michigan
Watt fikk tilbud om stipend fra Central Michigan University, og takket ja til det. Han har sagt at Butch Jones overbeviste han om at han kom til å få muligheten til å score touchdowns dersom han spilte som tight end. Ved Central Michigan spilte han i 14 kamper, hvor han tok imot 8 pasninger for 77 yards. Watts trenere, under Jones' ledelse, foreslo at han byttet posisjon til offensive tackle, men Watt valgte heller å si fra seg sin stilling som starter og sitt stipend til fordel for å overføres til University of Wisconsin, hvor han begynte å spille som defensive end.
Wisconsin
Ved University of Wisconsin-Madison ble Watt redshirted for 2008-sesongen og ble utpekt til Wisconsin's Scout Team Player of the Year. I 2009 spilte han 13 kamper som defensive end. I en kamp mot Hawaii 5. desember 2009 satte Watt en karriererekord med to sacks for ni yards, tre takling med tap, seks taklinger og en quarterback hurry. Watt avsluttet sesongen med 32 solotaklinger, 12 taklingsassists, 4,5 sacks, 15,5 taklinger for tap og fem forsvarte pasninger. Han tjente også sitt første letter. Den 20. november 2010, mot Michigan, fikk han sin første interception i college football. I løpet av 2010-sesongen spilte Watt i 13 kamper, og ledet laget i taklinger med tap, quarterback hurries, blokkerte spark og fumbles forårsaket. Han avsluttet sesongen med 42 solotaklinger, 20 taklingsassists, 21 taklinger for tap, syv sacks, én interception for 15 yards, ni forsvarte pasninger og tre fumbles forårsaket. Han Vant Ronnie Lott-troféet i 2010, ble stemt til AP og Sports Illustrateds andrelag All-American, All-Big Tens førstelag, academic All-Big Ten, og lagets MVP.
Houston Texans
Watt valgte å stå over sitt siste år, som senior, og meldte seg for NFL Draft 2011. Under NFL Combine det året var han en av de beste atletene i alle kategoriene, med unntak av 40-yard. Den 28. april 2011 ble han draftet i første runde, som den første defensive enden. Han ble plukket opp som #11 av Houston Texans. Texans signerte Watt til en 4-årig kontrakt verdt $11,24 millioner 31. juli 2011.
2011-sesongen
I 2011-sesongen var Watt kampstarter i alle 16 kampene. I sin debutkamp, sesongåpningen mot Indianapolis Colts, hadde han fem taklinger og en fumble recovery. Den 27. november, mot Jacksonville Jaguars, hadde Watt sin første kamp med mer enn én sacks da han fikk 2,0 sacks i kampen, som endte 20–13 for Texans. Watt avsluttet sin nykommersesong med 48 solotaklinger, åtte taklingsassists og 5,5 sacks. Texans kvalifiserte seg til sluttspillet for første gang i lagets historie.
I sluttspillet hadde Watt 11 solotaklinger, tre taklingsassists, en interception som ble returner for en touchdown, en forsvart pasning og 3,5 sacks i de to kampene mot Cincinnati Bengals og Baltimore Ravens. Watt ble utpekt til Texans Team Rookie of the Year, USA Today All-Joe Team og Pro-Football Weekly/PFWA All-Rookie Team.
2013-sesongen
Watt hadde en imponerende sesong, men Texans slet gjennom 2013-sesongen. Mot Tennessee Titans i uke 2 hadde han sine første to sacks i sesongen mens Texans vant 30–24. Mellom uke 7 og 12 hadde han minst én sack per kamp. Totalt i sesongen hadde Watt 65 solotaklinger, 15 taklingsassists, syv forsvarte pasninger, 10,5 sacks, fire fumbles forårsaket, og to fumbles plukket opp. Laget hadde derimot en meget svak sesong, med et resultat i seriespillet på 2–14. Watt ble utpekt til Pro Bowl i 2014, hvor han var en lagkaptein.
2014-sesongen
I forkant av 2014-sesongen kom Texans og Watt frem til en avtale om en 6-årig kontraktforlengelse til en verdi på $100 millioner. Han fikk en signeringsbonus på $30,9 millioner, og skulle få $21 millioner ved begynnelsen av 2016-sesongen dersom han var i den aktive spillerstallen. Kontrakten gjorde ham til den best betalte spilleren i NFL som ikke var quearterback, basert på hans gjennomsnittlige årlige inntekt.
I en kamp mot Oakland Raiders 14. september ble Watt den første forsvarsspilleren i Texans' historie til å score en touchdown fra scrimmage. Han scoret på en 1-yard mottakelse, da han spilte som tight end. Han scoret sin andre touchdown i sesongen mot Buffalo Bills 28. september. Watt snappet opp en pasning fra Buffalos EJ Manuel som var ment for Fred Jackson, og returnerte den 80 yards for en touchdown. Med denne touchdownen tangerte Watt den 6. lengste interception returnen av en defensive lineman i NFLs historie. Det var også den fjerde lengste interception returnen i Texans' historie. I løpet av kampen traff Watt Manuel ni ganger, men fikk to straffer mot seg for roughing av quarterbacken. Han fikk en bot på $16 537 for en av hendelsene. Watt ble utpekt til AFC Defensive Player of the Month for september.
I en kamp mot Indianapolis Colts 9. oktober forårsaket Watt an fumble av Colts' quarterback Andrew Luck. Watt plukket opp ballen og returnerte den 45 yards for en touchdown.
Hans fjerde touchdown i sesongen kom på en 2-yard pasning fra Texans' quarterback Ryan Mallett, som også var Malletts første touchdownpasning i NFL. I samme kamp, som var mot Cleveland Browns 16. november, hadde Watt også fire solotaklinger, én taklingsassist, én sack, én fumble forårsaket og en fumble plukket opp.
Watt scoret sin femte touchdown 30. november på en 1-yard pasning fra Texans' quarterback Ryan Fitzpatrick. Med denne mottakelsen ble Watt den første defensive linemanen til å ha scoret minst fem touchdowns i én sesong siden 1944.
Den 21. desember hadde Watt sin 54. sack med Texans i en 25–13 seier over Baltimore Ravens. Med sacken forbigikk han Mario Williams som lagleder i sacks. Den 28. desember fikk han sin første safety etter en sack mot Jacksonville Jaguars, hvor han hadde tre sacks totalt, og 20,5 i sesongen, som gjorde ham til den eneste spilleren i NFLs historie til å ha 20,5 sacks i flere sesonger. Watt avsluttet også sesongen med en personlig rekord på fem fumbles plukket opp og fem touchdowns.
Watt ble enstemmig utvalgt til førstelaget for All-Pro Team 2014 som defensive end, og ble utvalgt til andrelaget som defensive tackle. Han ble også utvalgt til Pro Bowl 2015 hvor Chris Carter, lederen for Team Carter, valgte Watt som sin kaptein for forsvaret. I kampen plukket Watt opp en fumble og en interception, og ble utpekt til Defensive MVP for kampen. Han vant også Defensive Player of the Year-prisen som en av få som har vunnet den flere ganger, og ble den første forsvarsspilleren siden 2008 til å få stemmer for MVP-prisen etter at han fikk 13. Etter sesongen ble Watt rangert som #1 på NFL Top 100 Players of 2015.
2015-sesongen
Til tross for en lyskeskade og et brudd i venstrehånden stilte Watt til start i alle sesongens 16 kamper, ledet NFL med 17,5 sacks, hadde 76 takling, 8 forsvarte pasninger, 8 fumbles forårsaket og én fumble plukket opp. I sesongfinalen mot Jacksonville Jaguars satte Watt en personlig sesongrekord med tre sacks, samt åtte taklinger. Han ble utvalgt til Pro Bowl 2015, hans fjerde år i Pro Bowl på rad, og fikk også sin tredje Defensive Player of the Year Award, noe kun Lawrence Taylor og Aaron Donald også har oppnådd. Texans sikret divisjonstittelen i AFC South med et sesongresultat på 9–7, men tapte 30–0 mot Kansas City Chiefs i Wild Card-runden av sluttspillet. Den 12. januar 2016 ble Watt operert for idrettsbrokk. Dette førte til at Watt måtte trekke seg fra Pro Bowl 2016. Dette var hans fjerde Pro Bowl, og var også den fjerde sesongen på rad hvor han ble utvalgt til All-Pros førstelag. Han ble rangert som den beste defensive linemanen og tredje beste spilleren på NFL Top 100 Players of 2016.
2016-sesongen
Den 21. juli 2016 ble Watt operert i ryggen for diskusprolaps. Hann begynte treningsleiren på PUP-listen, men var tilbake til uke 1 som kampstarter i seieren over Chicago Bears. I uke 2 hadde han 1,5 sacks og fem taklinger mot Kansas City Chiefs. Den 22. september, under en kamp mot New England Patriots, hadde Watt to taklingsassists i sin siste kamp for sesongen. Den 28. september ble han plasser på injured reserve. Dagen etter ble han igjen operert i ryggen, og var offisielt ute for sesongen etter kun tre kamper og 1,5 sacks. Selv om han kun spilte i tre kamper ble han rangert som #35 på NFL Top 100 Players of 2017.
2017-sesongen
Watt returnerte fra skaden for sesongåpningen mot Jacksonville Jaguars. I uke 5, mot Kansas City Chiefs under NBC Sunday Night Football, måtte Watt forlate kampen med en skade. Det viste seg senere at han hadde pådratt seg et knebrudd i venstre bein. Han ble operert dagen derpå og var ute resten av sesongen. I løpet av sine fem kamper hadde Watt 11 taklinger og 2 forsvarte pasninger. Til tross for å igjen ha en kort sesong ble han rangert som #84 på NFL Top 100 Players of 2018.
I 2017-sesongen samlet Watt inn rundt $40 millioner til støtte for ofre av orkanen Harvey. Pengene ble samlet inn på nett etter at han selv donerte $100 000. Han kommenterte at denne sesongen "was always about more than football." Watt ble utpekt til Sports Illustrated Sportsperson of the Year i 2017 for sitt veldedighetsarbeid, og ble også utnevnt til Walter Payton NFL Man of the Year.
Jize
Jize (kinesisk: 鸡泽县; pinyin: Jīzé Xiàn) er et fylke i provinsen Hebei i Folkerepublikken Kina. Det ligger under byprefekturet Handan.
Fylket hadde 244,874 innbyggere i 1999.
J.J. Watt
2019-sesongen
I uke 1 mot New Orleans Saints hadde Watt null taklinger og null quarterback hits mens Texans tapte 30–28. Dette var den første gangen i hans 105 kamper at Watt ikke produserte noen taklinger eller quarterback hits. I uke 3 mot Los Angeles Chargers hadde Watt to sacks på Philip Rivers i kampen, som endte 27–20 for Texans. I kampen mot Oakland Raiders i uke 8 revnet Watt en brystmuskel, og var igjen ute for sesongen.
Dan Bull
Dan Bull eller Daniel G.L.Bull (født 27. mars 1986) er en britisk rapper. Han skriver rap om for det meste videospill, men også om politikk. Sangene er ment å være humoristiske eller å ha en politisk effekt på samfunnet. Han har publisert tolv album hvorav åtte er i serien «Generation Gaming».
J.J. Watt
2019-sesongen
Watt ble plassert på injured reserve 30. oktober. Han ble merket som "DFR" (Designated for Return) 24. desember, og begynte å delta på lagets treninger igjen. Han ble aktivert 31. desember 2019, i forkant av lagets wildcard-kamp mot Buffalo Bills. Watt hadde en sack på Josh Allen i kampen, som endte 22–19 i Texans' favør.
2020-sesongen
Watt fikk sine to første sacks i sesongen på Lamar Jackson da Texans tapte 33–16 mot Baltimore Ravens i uke 2 av -sesongen. I en kamp mot Jacksonville Jaguars den 8. november fikk Watt sin 100. sack, på quarterbacken Jake Luton. Mot Detroit Lions i uke 12 hadde Watt en interception på en pasning fra matthew Stafford som han returnerte 19 yards for en touchdown. Dette var Watts tredje interception returnert for en touchdown og hans første touchdown siden 2014. Texans vant kampen 41–25.
Etter å selv ha bedt om det ble Watt frigitt av Texans 12. februar 2021.
2021
Den 1. mars 2021 signerte Watt en 2-årig kontrakt verdt $28 millioner med Arizona Cardinals, med $23 millioner garantert. Selv om Cardinals hadde pensjonert #99 til ære for Marshall Goldberg gav Goldbergs datter Ellen Goldberg Watt tillatelse til å bruke trøyenummeret. Da han spilte mot sitt gamle lag i uke 7 pådro Watt seg en skulderskade i andre kvarter, men ble ikke tatt av banen. Den 27. oktober ble det annonsert at han måtte opereres og dermed stå over resten av sesongen. Den 6. november ble han plassert på injured reserve. Han ble hentet opp til aktiv spillerstall i forkant av Cardinals’ kamp mot Los Angeles Rams i wildcardrunden av sluttspillet.
2022
Til tross for å ha opplevd atrieflimmer den 28. september 2022 hvor han måtte få elektrokonvertering for å få hjertet til å slå regelmessig dagen etter stilte Watt til start i uke 4. Den 27. desember annonserte Watt at han skulle pensjonere seg etter sesongen. I hans siste kamp, mot San Francisco 49ers, hadde Watt to sacks.